CELEX: 62009CN0082
Language: et
Date: 2009-02-25 00:00:00
Title: Kohtuasi C-82/09: Eelotsusetaotlus, mille esitas Symvoulio tis Epikrateias (Kreeka) 25. veebruaril 2009 – Dimos Agios Nikalaos Kritis versus Ypourgos Agrotikis Anaptixis kai Trofimon

1.5.2009   
            
            
               ET
            
            
               Euroopa Liidu Teataja
            
            
               C 102/14
            
         Eelotsusetaotlus, mille esitas Symvoulio tis Epikrateias (Kreeka) 25. veebruaril 2009 – Dimos Agios Nikalaos Kritis versus Ypourgos Agrotikis Anaptixis kai Trofimon
   (Kohtuasi C-82/09)
   2009/C 102/24
   Kohtumenetluse keel: kreeka
   
      Eelotsusetaotluse esitanud kohus
   
   Symvoulio tis Epikrateias
   
      Põhikohtuasja pooled
   
   
      Kaebuse esitaja: Dimos Agios Nikalaos Kritis
   
      Vastustaja: Ypourgos Agrotikis Anaptixis kai Trofimon
   
      Eelotsuse küsimused
   
   
               A.
            
            
               Kas määruse nr 2152/2003 artikli 3 punktides a ja b sätestatud metsa ja metsamaa määratlused on kohaldatavad ka valdkondade puhul, mis seonduvad eespool nimetatud määratluste tähenduses metsade ja metsamaade kaitse ning üldisemalt haldamisega ja mida määrus sõnaselgelt ei reguleeri, kuid mis on ette nähtud siseriiklikes õigusnormides?
            
         
               B.
            
            
               Jaatava vastuse korral küsimusele A: kas siseriiklike õigusnormidega on lubatud määratleda metsa või metsamaana ka selliseid alasid, mis ei kujuta endast metsa või metsala määruse nr 2152/2003 artikli 3 punktides a ja b sätestatud määratluste tähenduses?
            
         
               C.
            
            
               Jaatava vastuse korral küsimusele B: kui siseriiklike õigusnormidega on lubatud määratleda metsa või metsamaana ka selliseid alasid, mis ei kujuta endast metsa või metsala määruse nr 2152/2003 artikli 3 punktides a ja b sätestatud määratluste tähenduses, siis kas selline määratlus võib erineda viidatud määruses sätestatud määratlusest nii määruses metsa või metsamaa mõiste määratlemiseks kasutatud elementide osas kui ka võimalike määruses kasutatutega samasuguste elementide suuruse arvulise määratlemise osas; või kas selline siseriiklike õigusnormidega kehtestatud määratlus võib küll sisaldada metsa või metsamaa mõistet määratlevaid elemente, mis erinevad määruse määratluses kasutatud elementidest, aga määruses kasutatutega samasuguste elementide puhul on siseriiklike õigusnormidega lubatud üksnes jätta need arvuliselt määratlemata või juhul, kui need arvuliselt määratletakse, siis ei ole võimalik kõrvale kalduda määruses sedastatud arvulisest määratlusest?